ஹோண்டா நிறுவனத்தினர் இந்த ஜாஸ் கார்களில் தங்களது பழமையான ஆனால் இது வரை வெற்றிகரமாக உள்ள கோட்பாடுகளை மாற்றாமல் பின்பற்றி உள்ளனர். இந்த ஜாஸ் கார்களின் தனித்துவம் எது என்றால் விசாலமான உட்புற இட வசதி மற்றும் பெரிய டிக்கி என்று உறுதியாக சொல்லலாம். ஆகவே , இடவசதி தாரளாமாக உள்ள ஒரு ஹேட்ச் கார் தான் உங்கள் தேவை என்றால் கண்ணை மூடிக் கொண்டு இந்த காரை நீங்கள் வாங்கலாம். அதுவே , இடவசதி ஒரு பெரிய பொருட்டு இல்லை என்று சொல்பவராக நீங்கள் இருந்தால் ஹயுண்டாய் அல்லது மாருதி தயாரிப்புக்கள் மீது உங்கள் கவனத்தை திருப்புவது நல்லது.